कंपनी के मुताबिक, "एनएसबी (नेशनल हाउसिंग बैंक) मानदंडों के मुताबिक, कंपनी का सकल एनपीए (फंसे हुए कर्जे) 30 सितंबर तक कुल कर्जो का 1.20 फीसदी रहा." कंपनी ने बताया कि समीक्षाधीन तिमाही में उसकी आय में 12 फीसदी की बढ़ोतरी हुई, जोकि 4,202.60 करोड़ रुपये रही, जबकि एक साल पहले की समान अवधि में यह 3,759.24 करोड़ रुपये थी. कंपनी ने एक बयान में कहा, "30 सितंबर को खत्म तिमाही में कंपनी ने कुल 14,272 करोड़ रुपये का कर्ज बांटा था, जबकि पिछले साल की इसी अवधि में यह 10,975 करोड़ रुपये था. इस प्रकार कर्ज देने में 30 फीसदी की बढ़ोतरी दर्ज की गई है."